ธปท.เผยทุนสำรองคงที่ 1.818 แสนล้านดอลลาร์
ธปท.เผยทุนสำรองคงที่ไม่เพิ่มไม่ลด อยู่ที่ระดับ 1.818 แสนล้านเหรียญสหรัฐ คาดคงที่เพราะไม่มีความจำเป็นในการแทรกแซงค่าเงินบาทมากนัก
30 ต.ค. 2565

ธปท.เผยทุนสำรองคงที่ไม่เพิ่มไม่ลด อยู่ที่ระดับ 1.818 แสนล้านเหรียญสหรัฐ คาดคงที่เพราะไม่มีความจำเป็นในการแทรกแซงค่าเงินบาทมากนัก 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 11พ.ย.ปีนี้อยู่ที่ระดับ 1.818 แสนล้านเหรียญสหรัฐ หรือประมาณ 5.605 ล้านล้านบาท เท่ากับสัปดาห์ก่อนหน้า ขณะที่ฐานะซื้อเงินตราต่างประเทศล่วงหน้าสุทธิอยู่ที่ระดับ 2.93 หมื่นล้านเหรียญสหรัฐ เพิ่มขึ้นเล็กน้อยจาก 2.92 หมื่นล้านเหรียญสหรัฐในสัปดาห์ก่อนหน้า ส่งผลให้ทุนสำรองสุทธิที่รวมระหว่างทุนสำรองและฐานะซื้อสุทธิในปัจจุบันอยู่ที่ระดับ 2.111 แสนล้านเหรียญสหรัฐ
ทั้งนี้ คาดว่าช่วงนี้การเคลื่อไหวของค่าเงินบาทค่อนข้างมีเสถียรภาพไม่ปรับแข็งค่าขึ้น ธปท.จึงไม่มีความจำเป็นต้องแทรกแซงค่าเงินบาทในตลาดเงินโดยตรง ด้วยการซื้อเงินเหรียญสหรัฐเข้าเก็บในทุนสำรอง ยังสามารถดูแลตลาดด้วยการซื้อล่วงหน้าเท่านั้น 
สำหรับ ฐานเงินหรือปริมารเงินสดหมุนเวียนในมือภาคเอกชนและเงินฝากของสถาบันการเงินที่ธปท.อยู่ที่ระดับ 1.268 ล้านล้านบาท ลดลงเล็กน้อยจาก 1.274 ล้านล้านบาทในสัปดาห์ก่อน